2.ग्रिम दी दूई मुक्ख देन ध्वनि-परिवर्तन सरबन्धी नियम हे जेह्‌ड़े बाद च ग्रिम-नियम दे नांऽ कन्नै प्रसिद्ध होए। एह् नियम उन्दी पुस्तक “दोइच ग्रामातिक” (Deutsche Grammatik) 1819 ते 1822 ई. च प्रकाशत होए। इसदे इलावा ग्रिम ने भाशाएं दे इतिहासक अध्ययन उप्पर जोर दित्ता ; जिस करी इतिहासक भाशा विज्ञान दे खेतरा च ग्रिम दा खास मुकाम ऐ। कन्नै गै ग्रिम ने किश भाशा विज्ञानक शब्दें दा निर्माण बी कीता जेह्‌ड़े अज्ज बी व्यवहार च औंदे न।